**Holmlia Fotball** (stiftet oktober 1983) er en norsk fotballklubb fra Holmlia i Oslo og er del av idrettslaget Holmlia Sportsklubb. Klubben spiller på seniornivå i 4. divisjon og hjemmebanen er Lusetjern kunstgress.

Tabell
------

4. divisjon Oslo avdeling 2 2022| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Ullern 2 | 22 | 18 | 0 | 4 | 73–35 | 38 | **54**  |
| 2 | Årvoll | 22 | 14 | 6 | 2 | 60–29 | 31 | **48**  |
| 3 | Holmlia | 22 | 13 | 5 | 4 | 75–41 | 34 | **44**  |
| 4 | Heming | 22 | 12 | 3 | 7 | 80–45 | 35 | **39**  |
| 5 | Stovner | 22 | 12 | 3 | 7 | 44–34 | 10 | **39**  |
| 6 | Fagerborg | 22 | 9 | 5 | 8 | 57–45 | 12 | **32**  |
| 7 | Lyn 2 | 22 | 8 | 4 | 10 | 53–50 | 3 | **28**  |
| 8 | Christiania | 22 | 8 | 4 | 10 | 36–36 | 0 | **28**  |
| 9 | Kolbotn | 22 | 7 | 5 | 10 | 51–50 | 1 | **26**  |
| 10 | Rilindja | 22 | 7 | 4 | 11 | 38–58 | −20 | **25**  |
| 11 | Veitvet | 22 | 2 | 3 | 17 | 27–76 | −49 |  **9**  |
| 12 | Nesodden | 22 | 1 | 0 | 21 | 22–117 | −95 |  **3**  |
| Kilde  **·**  Rediger |

Historie
--------

Holmlia Sportsklubb ble stiftet oktober 1983 og samtidig ble en egen fotballavdeling også opprettet. Laget levde lenge en anonym tilværelse i de lavere divisjoner inntil de i 2008 sikret seg opprykk til 3. divisjon. Da hadde laget rykket opp fire divisjoner på fire sesonger. Debutsesongen i 3. divisjon 2009 endte laget på en syvende
plass og laget sikret dermed videre spill i divisjonen. 

Foran den påfølgende sesongen vedtok Norges Fotballforbund å halvere antall avdelinger i 3. divisjon, hvilket betydde at syv av de totalt tolv lagene i Holmlias 3. divisjonsavdeling kom til å rykke ned etter endt sesong. Hjulpet av en god hjemmebanestatistikk greide Holmlia å holde plassen også i 2010-sesongen ved tilslutt å ende på trygg grunn med en femteplass.

I samme sesong gjorde også laget sin beste NM-innsats hittil. I kvalifiseringsrunde nummer en ble ROS slått 9-3, men i siste kvalifiseringsrunde ble Modum for sterke og slo Holmlia 3-2. Året etter, i 2011, gikk det enda bedre. De slo Borgen 2-1 i den første kvalifiseringsrunden og Bøler 4-1 i den andre kvalifiseringsrunden. Dermed kvalifiserte de seg for første gang til NM og møtte Sarpsborg 08 i første ordinære runde. Dette oppgjøret endte med tap 1-3.

Holmlia SK hadde en nedadgående sportslig kurve etter det. De havnet på nedrykksplass i 3. divisjon i 2012, men reddet plassen fordi en annen klubb sa fra seg plassen i divisjonen. I 2013-sesongen havnet klubben desidert sist og rykket ned til 4. divisjon. Der måtte det bygges opp et helt nytt lag. Til tross for at Holmlia i 2014-sesongen var et av lagene som scoret mest i divisjonen, slapp de også inn mest og rykket til slutt ned til 5. divisjon. Foran 2015-sesongen engasjerte Holmlia Sander Belle som ny hovedtrener og målet var at de skal rykke opp til 3. divisjon igjen i løpet av tre sesonger. I 2015 vant Holmlia 5. divisjon og ble kretsmestere i Oslo. Laget spiller dermed i 4. divisjon i 2016. Våren 2016 tok Faisal Dahir over som hovedtrener. Laget har fortsatt den gode sportslige utviklingen og vant 4. divisjon med 11 poeng margin i 2016.[] På grunn av omleggingen av seriesystemet måtte laget spille i 4. divisjon også i 2017.[]Holmlia ble nr 2 bak Grei i den nye ‘spissede’ 4. divisjon i 2017, og spilte i 4. divisjon også i 2018. Årets høydepunkt i sesong 2017 var nok 1. runde i NM mot Stabekk på Lusetjern. Over 500 tilskuere laget stor stemning da Holmlia tapte mot et Stabekk lag med to Holmlia gutter på laget! Sparta Sarpsborg og 3. div laget Ready ble slått i kvalifiseringskampene. Holmlia ble nr 3. i 4. div 2018 og spiller da i 4. div i 2019.

Kjente spillere
---------------

* Shola Akinyemi
* Haitam Aleesami
* Chuma Anene
* Mathis Bolly
* Adama Diomande
* Mohammed Fellah
* Ohi Anthony Omoijuanfo
* Jonathan Parr
* Ingrid Schjelderup
* Moussa Njie
* Sheriff Sinyan

Referanser
----------

1. ↑  Historiske Holmlia
2. ↑  Kampprogram - NM Menn Kvalik[*død lenke*]
3. ↑  Modum videre etter to røde kort
4. ↑  Terminliste på fotball.no
5. ↑

Eksterne lenker
---------------

* Offisielt nettsted Rediger på Wikidata

| * v
* d
* r
Holmlia Sportsklubb |
| --- |
| Lag | 
* Holmlia Fotball
* Holmlia Futsal
* Holmlia Håndball
* Holmlia Innebandy

 |


| * v
* d
* r
4. divisjon fotball for menn, Oslo Fotballkrets, avdeling 2, 2022 |
| --- |
|  | 
* Christiania
* Fagerborg
* Heming
* Holmlia
* Kolbotn
* Lyn 2
* Nesodden
* Rilindja
* Stovner
* Ullern 2
* Veitvet
* Årvoll

 | Norges flagg |